युक्रेनले रच्यो पुनर्आगमन जित
युरो-२०२४ को समूह ‘ई’ को खेलमा युक्रेनले शुक्रबार उत्कृष्ट पुनर्आगमन जित निकालेको छ । स्लोभाकियाविरुद्ध एक गोलले पछाडि रहेको स्थिति उल्टाएर युक्रेनलले २–१ को जित निकाल्यो ।
काठमाडौँ — युरो-२०२४ को समूह ‘ई’ को खेलमा युक्रेनले शुक्रबार उत्कृष्ट पुनर्आगमन जित निकालेको छ । स्लोभाकियाविरुद्ध एक गोलले पछाडि रहेको स्थिति उल्टाएर युक्रेनलले २–१ को जित निकाल्यो ।स्लोभाकियाले १७ औं मिनेटमा इभान स्क्रान्जको गोलले अग्रता लिएको थियो ।त्यस स्थितिमा स्लोभाकिया नकआउट चरण पुग्थ्यो भने युक्रेन प्रतियोगिताबाट बाहिरिने स्थितिमा हुन्थ्यो । तर युक्रेनलले दोस्रो हाफमा दुई गोल गरेको थियो । खेलको ५४ औं मिनेटमा म्याकोला शापारेन्कोले बराबरी गोल फर्काए ।त्यसपछि खेल सकिने दस मिनेट अगाडि रोमन यरेचमुकले विजयी गोल गरे । यो नतिजापछि समुह ‘ई’ मा तीन टिम रोमानिया, युक्रेन र स्लोभाकियाको तीन तीन अंक भएको छ । बेल्जिम भने शून्य अंकमा पुछारमा छ ।रोमानियाले पहिलो खेलमा युक्रेनलाई १–० ले हराएको थियो । स्लोभाकियाले भने बेल्जियमलाई १–० ले पराजित गरेको थियो । 